พอถึงรอบเดือนเลือดไหลออกมาเป็นสีน้ำตาลและน้อยมากหลังจากนั้น2-3 อาทิตย์เมสน์ก็ยังไม่มาคะ
สวัสดีค่ะ หากเลือดสีน้ำตาลที่ไหลออกมา อยู่ในช่วงที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งการที่เลือดประจำเดือนมีสีน้ำตาล เกิดจากเลือดมีปริมาณน้อย ทำให้เลือดไหลจากมดลูกลงสู่ช่องคลอดช้า เลือดจึงสัมผัสกับอากาศนาน ซึ่งการสัมผัสกับอากาศนานๆ จะทำให้เลือดเปลี่ยนเป็นสีน้ำตาลหรือดำได้ส่วนสาเหตุที่มีเลือดประจำเดือนน้อย อาจเกิดจากปัจจัยต่างๆ เช่น มีความเครียด พักผ่อนน้อย ออกกำลังกายมากไป อดนอน อดอาหาร มีน้ำหนัดลด มีภาวะโลหิตจาง หรือเป็นเพราะทานยาคุมกำเนิด หรือฉีดยาคุมกำเนิดอยู่ เป็นต้นแนะนำให้สังเกตประจำเดือนในรอบต่อๆ ไปก่อน หากประจำเดือนยังคงมาน้อยกว่า 2 วันในทุกๆ รอบ จะถือว่ามีประจำเดือนมาน้อยผิดปกติ แนะนำควรไปพบแพทย์เพื่อตรวจหาสาเหตุอื่นๆ เช่น มีภาวะโลหิตจางหรือไม่ มีพังผืดในมดลูกหรือไม่ มีภาวะไทรอยด์ฮอร์โมนผิดปกติหรือไม่ เป็นต้นแต่หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ